Subject: FW: პრეპარატ ავიგანის შესყიდვის თაობაზე
From: Tamar Gabunia <[email-masked]>
To: Maia Nikoleishvili <[email-masked]>
Date: Wed, 07 Oct 2020 10:31:23 +0000

From: Tengiz Tsertsvadze [mailto:[email-masked]]
Sent: 14 September, 2020 22:08
To: Alisa Tsuladze
Cc: Tamar Gabunia ; Ekaterine Adamia ; [email-masked]
Subject: Re: პრეპარატ ავიგანის შესყიდვის თაობაზე

ქალბატონო ალისა,

მივიღეთ თქვენი იმეილი მედიკამენტ ფავიპირავირის (ავიგანის) შესყიდვის თაობაზე.

როგორც მოგეხსენებათ, COVID-19-ის დადასტურებულად ეფექტიანი ანტივირუსული მკურნალობა მსოფლიოში ჯერჯერობით ოფიციალურად დამტკიცებული არ არის. თუმცა შესწავლის (კლინიკური კვლევების) სტადიაშია დაახლოებით 10-ზე მეტი მედიკამენტი. მკვლევართა და ექსპერტთა დიდი ნაწილის აზრით, ისინი ვერ უზრუნველყოფენ განკურნებას, მაგრამ შეუძლიათ შეამსუბუქონ დაავადების მიმდინარეობა და შეამცირონ ლეტალობა. თუმცა, მყარი მტკიცებულებები აქაც არ არსებობს.

როგორც იცით, საქართველოს იაპონიის მთავრობისგან გადმოეცა მედიკამენტ ფავიპირავირის (ორიგინალი ფორმის სახით) გარკვეული რაოდენობა, რომელსაც ქვეყნის COVID კლინიკები უკვე იყენებენ საშუალოდ და მძიმედ მიმდინარე COVID-19-ით პაციენტების სამკურნალოდ.

თუმცა, უნდა აღინიშნოს, რომ სხვადასხვა კვლევების შედეგების მიხედვით ფავიპირავირის (ავიგანის) საბოლოო ეფექტიანობა COVID-19-ის სამკურნალოდ ჯერ-ჯერობით ვერ იქნა დამტკიცებული. შესაბამისად ვფიქრობთ, ამ ეტაპზე ფავიპირავირის (ავიგანის) შესყიდვა, მითუმეტეს გენერიული ფორმით არ არის მიზანშეწონილი.

ინდური ფარმაცევტული კომპანია „HETERO LABS Limited”-ის წერილიდან აგრეთვე ირკვევა, რომ ეს კომპანია აწარმოებს გენერიულ რემდესივირსაც. ეს უკანასკნელი კი სადღეისოდ COVID-19-ის სამკურნალო შედარებით ყველაზე უფრო ეფექტიან და იმედისმომცემ  მედიკამენტად ითვლება.

აღსანიშნავია, რომ მსოფლიოში უკვე დიდი მოთხოვნაა მედიკამენტ რემდესივირზე და ამის გამო შექმნილია მისი დეფიციტი. ჯანმო-ს „Solidarity” კვლევის ფარგლებში საქართველოსთვის აღნიშნული პრეპარატის მოწოდებად შეფერხებულია. შესაბამისად, მიზანშეწონილად მიგვაჩნია, განხილულ იქნეს საკითხი აღნიშნული ფარმაცევტული კომპანიისგან გენერიული რემდესივირის შესყიდვის თაობაზე.  მიგვაჩნია, რომ ეს ძალიან მნიშვნელოვანი იქნება ქვეყანაში COVID-19-თან წარმატებული ბრძოლისთვის.

პატივისცემით,

თენგიზ ცერცვაძე

On Tue, Aug 25, 2020 at 12:47 PM Alisa Tsuladze <[email-masked]> wrote:

მოგესალმებით, ბატონო თენგიზ,

გიგზავნით ინდური კომპანია HETERO LABS LIMITED-ის 2020 წლის 5 აგვისტოს წერილს, რომელიც ეხება კორონავირუსის სამკურნალო პრეპარატის Favipiravir-ის შესყიდვის შემოთავაზებას.

გთხოვთ, განიხილოთ თანდართული კორესპონდენცია და გვაცნობეთ თქვენი პოზიცია აღნიშნულ

კომპანიასთან თანამშრომლობის თაობაზე.

პატივისცემით,

ალისა წულაძე

ჯანმრთელობის დაცვის პოლიტიკის სამმართველო

პოლიტიკის დეპარტამენტი

საქართველოს ოკუპირებული ტერიტორიებიდან დევნილთა,

შრომის, ჯანმრთელობისა და სოციალური დაცვის სამინისტრო

+995-32-2-51-00-26  ext 1125

Best regards,

Alisa Tsuladze, MPH

Health Policy Division

Policy Department

Ministry of Internally Displaced persons from

Occupied Territories, Labor, Health and Social Affairs of Georgia